Husqvarna 1900

**Husqvarna 1900**, og senere **Carl Gustaf 1900**, er en sylinderlåsrifle som ble utviklet i Sverige på 1960-tallet av Husqvarna Vapenfabrik, som også produserte riflen fra 1967 til 1970. Riflen ble produsert i variantene Standard, Monte Carlo, Monte Carlo Lux og en sportsmodell, og fikk rykte for å ha svært god kvalitet. I 1970 ble avdelingen som produserte riflen solgt til Förenade Fabriksverken (FFV), og produksjonen ble flyttet til Carl Gustafs Gevärsfaktori i Eskilstuna uten store forandringer. Produksjonen i Eskilstuna ble lagt ned i 1979.

## Kopier
På slutten av 70-tallet skal fabrikken angivelig fått pålegg om å spare penger, og deler av produksjon ble flyttet til underleverandører sør i Europa. Kvaliteten på Carl Gustaf 1900 skal da ifølge ryktene gått litt opp og ned fra år til år. Etter en stund dukket det opp kopier av riflen på markedet, for eksempel «Viking﻿ 1900» ﻿og «SG﻿﻿﻿﻿ 1900﻿﻿﻿» (SG for svenskt gevär). Alle disse ble produsert eller sammensatt på fabrikken til Zoli i Italia. En av disse kopiene selges fortsatt i dag under navnet **Antonio Zoli 1900**. Antonio Zoli har siden kjøpt patentene til designet.

## Teknisk
### Skjefte
Skjeftet var laget av valnøtt, og hadde Monte Carlo-form. Magasinet er innvendig kryssmatet, og våpenets sikring er på siden.

### Glidekasse
Det kan fås skinner for kikkertsikte, for eksempel weaver eller picatinnyskinne. Glidekassen ble laget i en lengde, men med fire forskjellige lengder på utfresingen i sluttstykket for sluttstykkestopper. Sluttstykkevandring og﻿ magasinboks var dermed tilpasset patronlengde﻿. Disse lengdene var tilpasset henholdsvis .222/.223 Rem,.243/.308 Win, 6,5 × 55 mm og 30-06.

### Pipe
Riflen har tradisjonell pipeinnfestning med gjenger. Den ble solgt fra fabrikk blant annet i kalibrene .222 Rem, .223 Rem, .22-250, .243 Win, 6,5 × 55 mm, .270 Win, 7 mm Rem Mag, .300 Win Mag, .308 Win, .30-06 og 9,3 × 62 mm.

### Avtrekk
Avtrekket er i utgangspunktet et direkteavtrekk, men kan også fås som snellert. Avtrekksvekten kan justeres, og er satt til 1500 gram fra fabrikk.

## Carl Gustaf 2000
Carl Gustaf CG&nbsp;2000 er en videreutvikling av CG&nbsp;1900.

Akkurat da CG&nbsp;2000 skulle lanseres fikk Carl Gustaf fikk en stor bestilling av det svenske forsvaret på Kulspruta 58 (ksp m/58, en lisensiert FN MAG-kopi). Den sivilie produksjonen av CG&nbsp;2000 ble derfor utsatt, og Carl Gustaf kjøpte istedet rettighetene til å kjøpe halv- og helfabrikat-rifler av Sauer som de solgte videre. Sauer 80 ble solgt som Carl Gustaf 3000, mens Sauer 200 ble solgt som Carl Gustaf 4000. Glidekassene ble laget i Tyskland og hadde bumerke fra Sauer. Pipe og skjefte til disse ble som regel produsert i Sverige, samt montering. Enkelte modeller ble produsert i sin helhet i Tyskland. CG&nbsp;3000 og CG&nbsp;4000 ble solgt av Carl Gustaf inntil de besluttet å gjenoppta produksjonen av modell 2000 mot slutten av siste århundret.

Det er to generasjoner av CG&nbsp;2000 som kalles henholdsvis MKI og MKII. MKI skal visstnok ha hatt noen barnesykdommer, som svak slagfjær og at det sprutet våpenolje mot skytter fra sluttstykket da man tok avtrekk. Begge har avtagbart radmagasin. Avtrekket er rulleavlastet, og har fått en del kritikk.

## Se også
* SIG Sauer SSG 2000
* Krag-Jørgensen
* Carl Gustaf 2000
* Remington 7600

## Referanser


## Kilder
* Vapentidningen﻿﻿﻿ nr. 6-2010